ಗಾರುಡಿ ಗೊಂಬೆ

ಗಾರುಡಿ ಗೊಂಬೆ ಭಾರತದ ಕರ್ನಾಟಕ ರಾಜ್ಯದ ಒಂದು ಜಾನಪದ ನೃತ್ಯವಾಗಿದೆ. ನೃತ್ಯಗಾರರು ಬಿದಿರಿನ ಕೋಲುಗಳಿಂದ ಮಾಡಿದ ದೈತ್ಯ ಗೊಂಬೆಗಳ ಒಳಹೊಕ್ಕು ನರ್ತಿಸುತ್ತಾರೆ. ಗಾರುಡಿ-ಗೊಂಬೆ ಎಂದರೆ ಮಾಂತ್ರಿಕ-ಗೊಂಬೆ ಎಂದರ್ಥ. ಈ ನೃತ್ಯವನ್ನು ಪ್ರಮುಖ ಹಬ್ಬಗಳಲ್ಲಿ ಮತ್ತು ಮೈಸೂರು ದಸರಾ ಉತ್ಸವಗಳ ಸಮಯದಲ್ಲಿ ನಡೆಯುವ ಮೆರವಣಿಗೆಯಲ್ಲಿಯೂ ಪ್ರದರ್ಶಿಸಲಾಗುತ್ತದೆ. ಕರ್ನಾಟಕದ ಕರಾವಳಿ ಜಿಲ್ಲೆಗಳಲ್ಲಿ ಈ ನೃತ್ಯವನ್ನು ತಟ್ಟಿರಾಯ ಎಂದೂ ಕರೆಯಲಾಗುತ್ತದೆ. ತಟ್ಟಿರಾಯ ಎಂಬ ಪದದ ಅರ್ಥ ಬಿದಿರಿನ ಕೋಲು(ತಟ್ಟಿ)ಗಳಿಂದ ಮಾಡಿದ ಗೊಂಬೆಯನ್ನು ಹೊತ್ತ ವ್ಯಕ್ತಿ . A description of Gaarudi Gombe is provided by 

 ಮೂಲ 
ಒಂದು ದಂತಕಥೆಯ ಪ್ರಕಾರ, ಈ ನೃತ್ಯವನ್ನು ಮಹಾಭಾರತದ ಕಾಲದಲ್ಲೂ ಪ್ರದರ್ಶಿಸಲಾಗುತ್ತಿತ್ತಂತೆ. ಕೃಷ್ಣನ ಪತ್ನಿ ಸತ್ಯಭಾಮೆ ಅವನ ಮೇಲೆ ಕೋಪಗೊಂಡಾಗ, ಅವನು ಗಾರುಡಿ ಗೊಂಬೆ ಗೊಂಬೆಯನ್ನು ಧರಿಸುವ ಮೂಲಕ ಅವಳ ಕೋಪವನ್ನು ಶಮನಗೊಳಿಸಿದನು. Legend related to the Gaarudi Gombe dance is mentioned by 

 ಗೊಂಬೆಗಳ ರಚನೆ 
ಗೊಂಬೆಯ ಮುಖವು ಮರದ ಬುಟ್ಟಿಯಿಂದ ಮಾಡಲ್ಪಡುತ್ತವೆ. ಅದರ ಮೇಲೆ ರಟ್ಟಿನ ಗಂಜಿಗಳ ಅಚ್ಚಿನಿಂದ ಮಾಡಲಾಗುವ ಮುಖವಾಡವನ್ನು ಹಚ್ಚಿ, ರೇಖಾಚಿತ್ರಗಳು ಮತ್ತು ಬಣ್ಣಗಳನ್ನು ಬಳಸಿ, ಗೊಂಬೆಯ ಮುಖವನ್ನು ರಚಿಸಲಾಗುತ್ತದೆ. ಇದನ್ನು ಬೆತ್ತದ ಚೌಕಟ್ಟಿನ ಮೇಲೆ ಕೂರಿಸಲಾಗುತ್ತದೆ. ಗೊಂಬೆಗಳು 10 ರಿಂದ 12 ಅಡಿ ಎತ್ತರ ಮತ್ತು ಒಟ್ಟು ತೂಕ 40 ಕೆಜಿಗಳವರೆಗೆ (ಚೌಕಟ್ಟನ್ನು ಒಳಗೊಂಡಂತೆ) ಇರಬಹುದು.A description of Gaarudi Gombe is provided by  Legend related to the Gaarudi Gombe dance is mentioned by  ಒಬ್ಬ ವ್ಯಕ್ತಿಯು ಕೆಳಭಾಗದಿಂದ ಚೌಕಟ್ಟಿನೊಳಗೆ ಹೊಕ್ಕು, ತನ್ನ ಭುಜದ ಮೇಲೆ ಇದನ್ನು ಹೊತ್ತುಕೊಂಡು ನರ್ತಿಸುತ್ತಾನೆ.  ಚೌಕಟ್ಟಿನಲ್ಲಿ ಇಡಲಾಗುವ ಒಂದು ಪುಟ್ಟ ಕಂಡಿಯ ಮೂಲಕ ಪ್ರದರ್ಶಕನಿಗೆ ಹೊರಗಿನ ಪ್ರಪಂಚವನ್ನು ನೋಡಲು ಅವಕಾಶ ಕಲ್ಪಿಸಲಾಗುತ್ತದೆ.

 ನೃತ್ಯ 
ಗೊಂಬೆಗಳನ್ನು ಹೊರುವಾಗ ತೂಕ ಇರುವುದರಿಂದ, ಹೆಚ್ಚಿನ ಪ್ರದರ್ಶಕರು ಪುರುಷರೇ ಆಗಿರುತ್ತಾರೆ. Legend related to the Gaarudi Gombe dance is mentioned by  ನೃತ್ಯ ಪ್ರದರ್ಶನವು ಎಂಟು ಗಂಟೆಗಳವರೆಗೆ ನಡೆಯಬಹುದು. ಆದ್ದರಿಂದ ಭಾರವಾದ ಗೊಂಬೆಗಳನ್ನು ಸರದಿಯಂತೆ ಬೇರೆಬೇರೆ ಪ್ರದರ್ಶಕರು ಹೊತ್ತುಕೊಂಡು ಹೋಗುತ್ತಾರೆ.  

ಪ್ರದರ್ಶನದ ಹಿಂದಿನ ಮುಖ್ಯ ಉದ್ದೇಶ ತಮಾಷೆಯ ವಾತಾವರಣವನ್ನು ಸೃಷ್ಟಿಸುವುದಾಗಿದ್ದರೂ, ದುಷ್ಟಶಕ್ತಿಗಳನ್ನು ದೂರವಿಡುವ ಮಾಧ್ಯಮವಾಗಿಯೂ ಬಳಸಲಾಗುತ್ತದೆ. A description of Gaarudi Gombe is provided by 

 ಇವನ್ನೂ ನೋಡಿ 

 ಕರ್ನಾಟಕ ಜನಪದ ನೃತ್ಯ
 ಒಂಡೆಲ್-ಒಂಡೆಲ್ (ಜಕಾರ್ತಾ, ಇಂಡೋನೇಷಿಯಾ)

 ಟಿಪ್ಪಣಿಗಳು 

ವರ್ಗ:ಜಾನಪದ ನೃತ್ಯಗಳು